Αγωνιστική περίοδος BAA 1946-1947

Η αγωνιστική περίοδος 1946-47 ήταν η πρώτη στην ιστορία του Basketball Association of America (BAA). Το BAA ήταν η διοργανώτρια αρχή του επαγγελματικού πρωταθλήματος καλαθοσφαίρισης στη Βόρεια Αμερική κατά τις πρώτες τρεις σεζόν διεξαγωγής του, πριν ενωθεί με το NBL και δημιουργήσουν το NBA το 1949.

Στο εναρκτήριο πρωτάθλημα έλαβαν μέρος 11 ομάδες και έδωσαν 60 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Φιλαδέλφεια Ουόριορς επικράτησαν των Σικάγο Σταγκς με 4-1 νίκες στους τελικούς και κατέκτησαν τον τίτλο.

Το NBA αναγνωρίζει τις τρεις σεζόν του BAA ως μέρος της ιστορίας του, επομένως η περίοδος 1946-47 θεωρείται από πολλούς ως η πρώτη του NBA.

Αξιοσημείωτα γεγονότα 
 Την 1η Νοεμβρίου του 1946 δόθηκε το πρώτο παιχνίδι στην ιστορία του πρωταθλήματος, στο Τορόντο, μεταξύ των Τορόντο Χάσκις και των Νιου Γιορκ Νικς, με τους φιλοξενούμενους να επικρατούν με 68-66. Ο Όσκαρ Σέκτμαν των Νικς πέτυχε το πρώτο καλάθι του αγώνα, που θεωρείται και το πρώτο στην ιστορία του NBA.
 Οι Ουάσινγκτον Κάπιτολς ολοκλήρωσαν την κανονική περίοδο με 49 νίκες σε 60 παιχνίδια. Αυτό σημαίνει πως κέρδισαν το 81,7% των αγώνων τους, επίδοση που είναι ακόμα στις δέκα καλύτερες όλων των εποχών βάσει ποσοστού.
 Μόνο 3 ομάδες από εκείνο το πρωτάθλημα εξακολουθούν να υπάρχουν, όλες από την ανατολική κατηγορία. Πρόκειται για τους Μπόστον Σέλτικς, τους Νιου Γιορκ Νικς και τους Φιλαδέλφεια Ουόριορς (νυν Γκόλντεν Στέιτ Ουόριορς).

Κανονική περίοδος 
Η κανονική περίοδος ξεκίνησε την 1η Νοεμβρίου 1946 και ολοκληρώθηκε στις 31 Μαρτίου 1947 μετά από 331 αγώνες. Τα 331 παιχνίδια παρακολούθησαν κατά μέσο όρο 3.142 θεατές. Οι τρεις πρώτες ομάδες κάθε κατηγορίας πήραν την πρόκριση για τα πλέι-οφ.

Βαθμολογίες 

Δυτική κατηγορία

Ανατολική κατηγορία

Κορυφαίοι στατιστικών 

Σημ.: Μέχρι την αγωνιστική περίοδο 1969-70, οι κορυφαίοι σε πόντους και ασίστ καθορίζονταν με βάση το σύνολο και όχι τον μέσο όρο.

Βραβεύσεις 

 Καλύτερη πεντάδα
 Σταν Μίασεκ (σέντερ, Ντιτρόιτ Φάλκονς)
 Μπόουνς ΜακΚίνι (φόργουορντ, Ουάσινγκτον Κάπιτολς)
 Τζο Φουλκς (φόργουορντ, Φιλαδέλφεια Ουόριορς)
 Μπομπ Φίρικ (φόργουορντ, Ουάσινγκτον Κάπιτολς)
 Μαξ Ζασλόφσκι (γκαρντ, Σικάγο Σταγκς)

 2η καλύτερη πεντάδα
 Τσικ Χάλμπερτ (σέντερ, Σικάγο Σταγκς)
 Φράνκι Μπόμχολτζ (γκαρντ, Κλίβελαντ Ρέμπελς)
 Τζον Λόγκαν (γκαρντ, Σαιντ Λούις Μπόμπερς)
 Φρεντ Σκολάρι (γκαρντ, Ουάσινγκτον Κάπιτολς)
 Έρνι Κάλβερλι (γκαρντ, Πρόβιντενς Στιμρόλερς)

Πλέι-οφ 

Στον πρώτο γύρο, οι ομάδες που τερμάτισαν στη δεύτερη και τρίτη θέση κάθε κατηγορίας (δυτική και ανατολική) αγωνίστηκαν μεταξύ τους, με την πρόκριση να κρίνεται στις δύο νίκες. Οι νικητές των δύο αγώνων δημιούργησαν το ένα ζευγάρι των ημιτελικών, όπου και εκεί η πρόκριση για τους τελικούς του πρωταθλήματος κρίθηκε στις δύο νίκες.

Στο άλλο ζευγάρι των ημιτελικών, αγωνίστηκαν μεταξύ τους οι ομάδες που τερμάτισαν στην πρώτη θέση των δύο κατηγοριών, με την πρόκριση για τους τελικούς του πρωταθλήματος να κρίνεται στις τέσσερις νίκες. Στα τελικά, ο πρωταθλητής αναδείχθηκε επίσης στις τέσσερις νίκες. Αυτό το σύστημα διεξαγωγής των πλέι-οφ χρησιμοποιήθηκε μόνο τις δυο πρώτες σεζόν της διοργάνωσης.

Το πρωτάθλημα κατέκτησαν οι Φιλαδέλφεια Ουόριορς επικρατώντας των Σικάγο Σταγκς με 4-1 νίκες στους τελικούς. Αξιοσημείωτο είναι ότι το τουρνουά διεξήχθη το διάστημα 2-22 Απριλίου 1947, με τους Ουόριορς να παίζουν 10 και τους Σταγκς 11 παιχνίδια σε 21 ημέρες, ενώ για τους τελικούς έπαιξαν 5 αγώνες σε μόλις 7 ημέρες.

Παραπομπές

Εξωτερικοί σύνδεσμοι 
 Αγωνιστική περίοδος 1946-47 στο NBA.com
 Περίληψη αγωνιστικής περιόδου 1946–47  στο Basketball-Reference.com
 The First Basket: A Jewish Basketball Documentary